《读《史记》四十首 其二 鹿为马》
清代·张晋

鹿为马，献天子，言马生，言鹿死，是非黑白可知矣。

关东盗，何能为？钜鹿战，章邯摧，长史欣，几不归，司马门下空徘徊。

秦政失，秦鹿去。逐者谁？汉与楚。乌骓一陷重瞳迷，隆准龙颜终得之。

望宫，独斋宿。祠泾神，思祈福。福未来，祸已伏，阎乐弯弓射上幄。

吁嗟白虎啮左骖，妖梦真同蕉下鹿。

作者简介：山西阳城人，字隽三。诸生。工诗，长于七古。足迹半天下，后落拓以死。有《艳雪堂诗集》。